Ritratt: Archdiocese of Malta  Tħabbret il-mewt ta' Fra Matthew Festing, Gran Mastru tal-Ordni tal-Kavallieri ta' San Gwann. Fra Matthew Festing miet hawn Malta u l-ġimgħa l-oħra attenda għaċ-ċerimonja tal-professjoni tal-Kavallier Francis Vassallo li saret fil-Konkatidral ta' San Gwann. Ingħad li wara ċ-ċerimonja huwa ħassu ma jiflaħx u ddaħħal l-isptar. Robert Matthew Festing twieled l-Ingilterra fl-1949 u sar membru tal-Ordni tal-Kavallieri ta' Malta fl-1977. Festing kien Gran Mastru tal-Ordni Sovran ta' Malta mill-2008 u serva sa Jannar tal-2017. Fuq Twitter, l-Arcisqof Charles Scicluna sellem il-memorja ta' Fra Matthew Festing u stieden lill-Insara jitolbu għalih.